Proposta għal deċiżjoni tal-Kunsill dwar il-konklużjoni tal-Ftehim fil-forma ta’ Skambju ta’ Ittri dwar l-applikazzjoni proviżorja tal-Ftehim ta' Sħubija dwar is-Sajd bejn il-Komunità Ewropea u r-Repubblika tal-Możambik /* KUMM/2007/0473 finali */





[pic] | KUMMISSJONI TAL-KOMUNITAJIET EWROPEJ | Brussel 16.8.2007 KUMM(2007) 473 finali Proposta għal DEĊIŻJONI TAL-KUNSILL dwar il-konklużjoni tal-Ftehim fil-forma ta’ Skambju ta’ Ittri dwar l-applikazzjoni proviżorja tal-Ftehim ta' Sħubija dwar is-Sajd bejn il-Komunità Ewropea u r-Repubblika tal-Możambik (preżentata mill-Kummissjoni) MEMORANDUM TA’ SPJEGAZZJONI Fil-21 ta' Diċembru 2006, il-Komunità u r-Repubblika tal-Możambik innegozjaw u inizjalaw Ftehim ta’ Sħubija fis-settur tas-Sajd li jagħti lis-sajjieda tal-Komunità opportunitajiet ta' sajd fiż-żona tas-sajd tal-Możambik. Dan il-Ftehim ta’ Sħubija, flimkien ma’ Protokoll u ma’ l-Anness tiegħu, ġie konkluż għal perjodu ta' ħames snin mid-dħul fis-seħħ tiegħu u jista’ jiġġedded. Fid-data tad-dħul fis-seħħ tiegħu, dan il-Ftehim jirrevoka u jieħu lok il-Ftehim tas-sajd bejn il-Komunità Ewropea u r-Repubblika tal-Możambik dwar is-sajd 'il barra mill-kosta tal-Możambik u l-protokoll relatat li daħal fis-seħħ fl-1 ta' Jannar 2004. Il-pożizzjoni tal-Kummissjoni rigward in-negozjati kienet ibbażata, fost affarijiet oħra fuq ir-riżultati ta’ l-evalwazzjoni ex-post u ex-ante magħmula minn esperti esterni. L-għan ewlieni tal-Ftehim il-ġdid ta’ Sħubija huwa li jsaħħaħ il-kooperazzjoni bejn il-Komunità Ewropea u r-Repubblika tal-Możambik, sabiex jinħoloq qafas ta’ sħubija għall-iżvilupp ta’ politika sostenibbli tas-sajd u għall-isfruttar responsabbli tar-riżorsi tas-sajd fiż-żona tas-sajd tal-Możambik, fl-interess taż-żewġ partijiet. Iż-żewġ Partijiet qed jieħdu sehem fi djalogu politiku fuq suġġetti ta’ interess reċiproku fis-settur tas-sajd. Fi ħdan il-Ftehim il-ġdid ta' Sħubija fil-qasam tas-Sajd, se tingħata attenzjoni speċjali għall-appoġġ tal-politika tas-sajd tal-Możambik. Iż-żewġ partijiet se jaqblu dwar il-prijoritajiet li għandhom jiġu deċiżi għal kull appoġġ u se jidentifikaw l-għanijiet, l-ipproggrammar annwali u multijannwali u l-kriterji għall-evalwazzjoni tar-riżultati li għandhom jinkisbu, bil-għan li tiġi żgurata l-ġestjoni sostenibbli u responsabbli tas-settur. Il-kontribuzzjoni finanzjarja hija stabbilita għal € 900 000 fis-sena. Din se tiġi allokata kompletament għall-appoġġ u l-implimentazzjoni ta' l-inizjattivi meħuda fil-kuntest tal-politika settorjali tas-sajd imħejjija mill-Gvern tal-Możambik. Fir-rigward tal-possibilitajiet ta' sajd għall-bastimenti tal-KE skond dan il-ftehim, 44 bastimenti tas-sajd bil- purse seines u 45 bastiment tas-sajd bil-konzijiet tal-wiċċ se jitħallew jistadu. Il-Protokoll jistabbilixxi tunnellaġġ ta’ referenza ta’ 10 000 tunnellata ta’ tonn fis-sena. Huwa stabbilit li l-isforz tas-sajd tal-KE fiż-ŻEE tal-Możambik ikollu jkun konformi mal-valutazzjonijiet xierqa ta' l-istokkijiet tat-tonn abbażi ta' kriterji xjentifiċi, fosthom l-istudji xjentifiċi li jagħmel il-Kumitat għat-Tonn ta' l-Oċean Indjan (IOTC). Il-Ftehim ta’ Sħubija sejjer ukoll iħeġġeġ il-kooperazzjoni ekonomika, xjentifika u teknika fis-settur tas-sajd u s-setturi relatati miegħu. Il-Kummissjoni għalhekk tipproponi li l-Kunsill jadotta b'Deċiżjoni, il-Ftehim fil-forma ta’ Skambju ta’ Ittri li jikkonċerna l-applikazzjoni proviżorja tal-Protokoll li jistipula, għall-perjodu bejn l-1 ta' Jannar 2007 sal-31 ta' Diċembru 2011, l-opportunitajiet tas-sajd u l-kontribuzzjoni finanzjarja pprovduti bil-Ftehim bejn il-Komunità Ewropea u r-Repubblika tal-Możambik dwar is-sajd 'il barra mill-Możambik. Proposta għal Regolament tal-Kunsill dwar il-konklużjoni ta' dan il-Ftehim il-ġdid ta' Sħubija fis-Sajd hija soġġetta għal proċedura separata. Proposta għal DEĊIŻJONI TAL-KUNSILL dwar il-konklużjoni tal-Ftehim fil-forma ta’ Skambju ta’ Ittri dwar l-applikazzjoni proviżorja tal-Ftehim ta' Sħubija dwar is-Sajd bejn il-Komunità Ewropea u r-Repubblika tal-Możambik IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 300 (2) flimkien ma' l-Artikolu 37, Wara li kkunsidra l-proposta tal-Kummissjon[1]i, Billi: 1. Il-Komunità u r-Repubblika tal-Możambik innegozjaw Ftehim ta’ Sħubija fis-settur tas-Sajd li jagħti lis-sajjieda tal-Komunità opportunitajiet ta' sajd fiż-żona tas-sajd tal-Możambik. 2. B'riżultat ta' dawk in-negozjati ġie inizjalat Ftehim ta' Sħubija ġdid dwar is-Sajd fid-21 ta' Diċembru 2006. 3. Il-Ftehim tas-Sajd bejn il-Komunità Ewropea u r-Repubblika tal-Możambik approvat bir-Regolament tal-Kunsill (KE) Nru 2329/2003[2] għandu jiġi revokat mil-Ftehim ta' Sħubija l-ġdid fil-Qasam tas-Sajd. 4. Sabiex jiġi ggarantit l-issuktar ta' l-attivitajiet tas-sajd min-naħa ta' bastimenti tal-Komunità, huwa essenzjali li l-Ftehim ta' Sħubija fil Qasam tas-Sajd il-ġdid jiġi applikat mill-aktar fis possibbli. Għaldaqstant, iż-żewġ partijiet inizjalaw Ftehim fil-forma ta' skambju ta' ittri li jipprovdi għall-applikazzjoni proviżorja tal-Ftehim il-ġdid ta' Sħubija dwar is-Sajd mill-1 ta' Jannar 2007. 5. Huwa fl-interess tal-Komunità li tapprova l-Ftehim il-ġdid fil-forma ta' skambju ta' ittri. 6. Għandu jiġi definit il-metodu li bih jitqassmu l-opportunitajiet ta’ sajd bejn l-Istati Membri, IDDEĊIEDA KIF ĠEJ: Artikolu 1 Il-Ftehim fil-forma ta' Skambju ta' Ittri rigward l-applikazzjoni proviżorja tal-Ftehim ta' Sħubija fil-qasam tas-Sajd bejn il-Komunità Ewropea u r-Repubblika tal-Możambik, (minn issa 'l quddiem "il-Ftehim fil-forma ta' Skambju ta' Ittri"), b'dan huwa approvat f'isem il-Komunità. It-test tal-Ftehim fil-forma ta' Skambju ta' Ittri huwa mehmuż ma’ din id-Deċiżjoni. Artikolu 2 L-opportunitajiet tas-sajd stipulati mill-Protokoll tal-ftehim ta' sħubija għandhom jitqassmu proviżorjament bejn l-Istati Membri b'dan il-mod: Kategorija tas-sajd: | Tip ta' bastiment | L-Istat Membru | Il-Liċenzji | Sajd għat-tonn | Bastimenti tas-sajd bil-purse seines | Spanja: Franza: L-Italja: | 23 20 1 | Sajd għat-tonn | Bastimenti bil-konzijiet | Spanja: Franza: Il-Portugall: Ir-Renju Unit | 21 15 7 2 | Jekk l-applikazzjonijiet għal liċenzji minn dawn l-Istati Membri ma jkoprux l-opportunitajiet ta’ sajd kollha ffissati fil-Protokoll, il-Kummissjoni tista’ tikkunsidra applikazzjonijiet għal liċenzji minn kull Stat Membru ieħor. Artikolu 3 L-Istati Membri li l-bastimenti tagħhom jistadu skond il-Ftehim fil-forma ta' Skambju ta' Ittri għandhom jinnotifikaw lill-Kummissjoni l-kwantitajiet ta’ kull stokk maqbuda fiż-żona tas-sajd tal-Możambik f’konformità mar-Regolament tal-Kummissjoni (KE) Nru 500/2001 ta' l-14 ta' Marzu 2001 li jniżżel regoli dettaljati għall-applikazzjoni tar-Regolament tal-Kunsill (KEE) Nru 2847/93 dwar is-sorveljanza tal-qbid meħuda mid-dgħajjes tas-sajd tal-Komunità f'ibħra ta' pajjiżi terzi u fl-ibħra miftuħa[3]. Artikolu 4 Il-President tal-Kunsill huwa hawnhekk awtorizzat li jaħtar il-persuna bis-setgħa li tiffirma l-Ftehim fil-forma ta’ Skambju ta’ Ittri li jorbot lill-Komunità. Brussell Għall-Kunsill Il-President ANNESS Ftehim fil-forma ta’ Skambju ta’ Ittri dwar l-applikazzjoni proviżorja tal-Ftehim ta' Sħubija dwar is-Sajd bejn il-Komunità Ewropea u r-Repubblika tal-Możambik A. Ittra mill-Gvern tal-Możambik Sinjur, B'referenza għall-Ftehim ta' Sħubija fis-Sajd bejn il-Komunità Ewropea, minn naħa, u r-Repubblika tal-Możambik, min-naħa l-oħra, inizjalat fil-21 ta' Diċembru 2006, inkluż il-Protokoll u l-Annessi tiegħu, li jistabbilixxi l-opportunitajiet tas-sajd u l-kontribut finanzjarju għall-perjodu mill-1 ta' Jannar 2007 sal-31 ta' Diċembru 2011, għandi l-unur ngħarrfek illi l-Gvern tal-Możambik huwa lest li japplika l-Ftehim proviżorjament mill-1 ta' Jannar 2007, sakemm dan jidħol fis-seħħ skond l-Artikolu 17 tiegħu, kemmildarba l-Komunità Ewropea tkun disposta tagħmel l-istess. Huwa impliċitu li f'dan il-każ, l-ewwel parti tal-kontribuzzjoni finanzjarja, stabbilita bl-Artikolu 2 tal-Protokoll, għandha titħallas sa mhux aktar tard mill-31 ta' Ottubru 2007.. Nitolbok tikkonferma l-qbil tal-Komunità Ewropea ma’ din l-applikazzjoni proviżorja. Dejjem tiegħek. Għall-Gvern tal-Możambik B. Ittra mill-Komunità Ewropea Sinjur, Għandi l-unur ngħarrfek illi rċevejt l-ittra tiegħek ta’ llum illi tgħid hekk: "Sinjur, B'referenza għall-Ftehim ta' Sħubija fis-Sajd bejn il-Komunità Ewropea, minn naħa, u r-Repubblika tal-Możambik, min-naħa l-oħra, inizjalat fil-21 ta' Diċembru 2006, inkluż il-Protokoll u l-Annessi tiegħu, li jistabbilixxi l-opportunitajiet tas-sajd u l-kontribut finanzjarju għall-perjodu mill-1 ta' Jannar 2007 sal-31 ta' Diċembru 2011, għandi l-unur ngħarrfek illi l-Gvern tal-Możambik huwa lest li japplika l-Ftehim proviżorjament mill-1 ta' Jannar 2007, sakemm dan jidħol fis-seħħ skond l-Artikolu 17 tiegħu, kemmildarba l-Komunità Ewropea disposta tagħmel l-istess. Huwa impliċitu li f'dan il-każ, l-ewwel parti tal-kontribuzzjoni finanzjarja, stabbilita bl-Artikolu 2 tal-Protokoll, għandha titħallas sa mhux aktar tard mill-31 ta' Ottubru 2007.. Nitolbok tikkonferma l-qbil tal-Komunità Ewropea ma’ din l-applikazzjoni proviżorja." Għandi pjaċir nikkonferma l-qbil tal-Komunità Ewropea dwar l-applikazzjoni proviżorja msemmija. Dejjem tiegħek. F'isem il-Kunsill ta' l-Unjoni Ewropea Protokoll li jistabbilixxi l-opportunitajiet ta' sajd u tal-kontribuzzjoni finanzjarja stipulati fil-Ftehim ta' Sħubija fis-Settur tas-Sajd bejn il-Komunità Ewropea u r-Repubblika tal-Możambik dwar is-sajd 'il barra mill-kosta tal-Możambik għall-perjodu bejn l-1 ta' Jannar 2007 u l-31 ta' Diċembru 2011 Artikolu 1 Il-perjodu ta’ l-applikazzjoni u l-opportunitajiet ta’ sajd 1. Għal perjodu taż-żmien ta' ħames snin mill-1 ta' Jannar 2007, l-opportunitajiet tas-sajd konċessi skond l-Artikolu 5 tal-Ftehim għandhom ikunu kif ġej:l-ispeċijiet b'tendenza kbira li jpassu (l-ispeċijiet elenkati fl-Anness 1 tal-Konvenzjoni tan-Nazzjonijiet Uniti ta' l-1982) - bastimenti bil-friża li jistadu għat-tonn bit-tartarun: 44 bastiment; - bastimenti bil-konzijiet tal-wiċċ: 45 bastiment. 2. Il-paragrafu 1 japplika b'riżerva għad-dispożizzjonijiet ta’ l-Artikoli 4 u 5 ta’ dan il-Protokoll. 3. Il-bastimenti li jtajru bandiera ta' Stat Membru tal-Komunità Ewropea jistgħu jeżerċitaw attivitajiet tas-sajd fiż-żona tas-sajd tal-Możambik biss jekk ikollhom f'idejhom liċenzja tas-sajd maħruġa fil-qafas ta' dan il-Protokoll skond l-Anness tiegħu. Artikolu 2Il-kontribuzzjonijiet finanzjarji – Il-modalitajiet tal-ħlas 1. Il-kontribuzzjoni finanzjarja prevista fl-Artikolu 7 tal-Ftehim għandha tinkludi, għall-perjodu stipulat fl-Artikolu 1, ammont ta' EUR 650 000 fis-sena ekwivalenti għal tunnellaġġ ta' referenza ta' 10 000 tunnellata fis-sena, kif ukoll minn ammont speċifiku ta' EUR 250 000 fis-sena, allokati għall-għajnuna u għall-implimentazzjoni tal-politika settorjali tas-sajd tal-Możambik. Dan l-ammont speċifiku għandu jkun parti integrali mill-kontribuzzjoni finanzjarja unika ddefinita fl-Artikolu 7 tal-Ftehim. 2. Il-paragrafu 1 japplika b'riżerva għad-dispożizzjonijiet ta’ l-Artikoli 4, 5, 6 u 7 ta’ dan il-Protokoll. 3. L-ammont totali skond il-paragrafu 1 (ta' EUR 900 000 ), huwa mħallas darba fis-sena mill-Komunità matul il-perjodu ta' applikazzjoni ta' dan il-Protokoll. 4. Jekk il-kwantità totali ta' ħut maqbuda mill-bastimenti Komunitarji fl-ilmijiet tal-Możambik teċċedi t-tunnellaġġ ta' referenza, l-ammont tal-kontribuzzjoni finanzjarja għandu jiżdied b'EUR 65 għal kull tunnellata supplimentari li tinqabad. Madankollu, l-ammont annwali totali mħallas mill-Kommunità m'għandux jaqbeż id-doppju ta' l-ammont ekwivalenti għat-tunnellaġġ ta' referenza (ta' EUR 1 300 000). Meta l-kwantitajiet maqbuda mill-bastimenti tal-Komunità jaqbżu l-kwantitajiet li jikkorrispondu għad-doppju ta’ l-ammont totali annwali, l-ammont dovut għall-kwantità li taqbeż dan il-limitu għandu jitħallas is-sena ta’ wara. 5. Il-ħlas tal-kontribuzzjoni finanzjarja msemmija fil-paragrafu 1 għandu jsir sa mhux aktar tard mit-31 ta’ Ottubru 2007 għall-ewwel sena u mhux aktar tard mill-15 ta' Jannar 2008, 2009, 2010 u 2011 għas-snin ta’ wara. 6. Mingħajr preġudizzju għall-Artikolu 7, l-użu li jsir minn din il-kontribuzzjoni finanzjarja jaqa' taħt id-diskrezzjoni esklussiva ta' l-awtoritajiet tal-Możambik. 7. Il-kontribuzzjoni finanzjarja għandha titħallas f'kont tat-Teżor Pubbliku li jinfetaħ għand istituzzjoni finanzjarja li jispeċifikawha l-Awtoritajiet tal-Możambik. Artikolu 3Kooperazzjoni għal sajd responsabbli – Il-kooperazzjoni xjentifika 1. B'dan il-Partijiet jieħdu fuqhom l-impenn li jippromwovu s-sajd responsabbli fl-ilmijiet tal-Możambik. 2. Matul il-perjodu kopert minn dan il-Ftehim, il-Komunità u l-awtoritajiet tal-Możambik għandhom isegwu l-evoluzzjoni tar-riżorsi fiż-żona tas-sajd tal-Możambik; 3. Mid-data tad-dħul fis-seħħ tal-Protokoll, il-Partijiet għandhom jistabbilixxu bi qbil reċiproku, l-arranġamenti għall-konsultazzjoni xjentifika pprovduta fl-Artikolu 4(2) tal-Ftehim bil-għan li jitħejja x-xogħol tal-Kumitat Konġunt imsemmi fl-Artikolu 9 tal-Ftehim. Artikolu 4Analiżi ta’ l-opportunitajiet ta’ sajd bi qbil reċiproku 1. L-opportunitajiet tas-sajd stipulati fl-Artikolu 1 jistgħu jiżdiedu bi qbil reċiproku bejn il-Partijiet bil-kundizzjoni li l-konklużjonijiet tal-laqgħa xjentifika regolata mill-Artikolu 3(4) jikkonfermaw li din iż-żieda ma tkunx ta’ ħsara għall-ġestjoni sostenibbli tar-riżorsi tal-Możambik. F’dan il-każ, il-kontribuzzjoni finanzjarja msemmija fl-Artikolu 2(1) għandha tiżdied proporzjonalment u pro rata temporis . Madankollu, l-ammont totali tal-kontribuzzjoni finanzjarja mħallsa mill-Komunità Ewropea ma għandhiex taqbeż id-doppju ta’ l-ammont indikat fl-Artikolu 2(1). Meta l-kwantitajiet maqbuda mill-bastimenti Komunitarji jeċċedu d-doppju ta' 10 000 tunnellata (jiġifieri 20 000 tunnellata) fis-sena, is-somma dovuta għall-kwantità li teċċedi dan il-limitu, titħallas is-sena ta' wara. 2. Min-naħa l-oħra jekk il-Partijiet jaqblu dwar l-adozzjoni ta' tnaqqis tal-possibbiltajiet tas-sajd stipulati f'Artikolu 1, il-kontribuzzjoni finanzjarja titnaqqas proporzjonalment u pro rata temporis . 3. It-tqassim ta' l-opportunitajiet tas-sajd bejn il-kategoriji differenti tal-bastimenti tista', bl-istess mod, tiġi sottomessa għar-reviżjoni wara konsultazzjoni u bi ftehim komuni bejn il-Partijiet, b'kunsiderazzjoni għal kull rakkomandazzjoni li tista' ssir mill-laqgħa xjentifika msemmija fl-Artikolu 3, f'dak li għandu x'jaqsam mal-ġestjoni ta' l-istokkijiet li jistgħu jintlaqtu minn dan it-tqassim mill-ġdid. Il-Partijiet għandhom jaqblu dwar l-aġġustament korrispondenti tal-kontribuzzjoni finanzjarja jekk dan ikun ġustifikat minħabba t-tqassim mill-ġdid ta' l-opportunitajiet tas-sajd. Artikolu 5L-opportunitajiet tas- sajd ġodda 1. F'każ li l-bastimenti tas-sajd Komunitarji jkunu interessati fl-attivitajiet tas-sajd li mhumiex imsemmija fl-Artikolu 1, il-Partijiet għandhom jikkonsultaw bejniethom qabel l-awtorizzazzjoni mill-awtoritajiet tal-Możambik għal dawn l-attivitajiet il-ġodda. Jekk ikun meħtieġ, il-Partijiet jaqblu dwar il-kundizzjonijiet applikabbli għal dawn l-opportunitajiet il-ġodda tas-sajd u jekk ikun meħtieġ, jemendaw dan il-Protokoll u l-Anness tiegħu. 2. Il-Partijiet għandhom iħeġġu l-attivitajiet tas-sajd esploratorju fl-ilmijiet tal-Możambik. F'dan il-qafas, kull meta waħda mill-Partijiet titlob dan, il-Partijiet għandhom jikkonsultaw bejniethom u jiddeterminaw, skond il-każ individwali, il-kundizzjonijiet u parametri oħra għal dawn l-attivitajiet ta' sajd. Iż-żewġ Partijiet għandhom iwettqu attivitajiet tas-sajd sperimentali skond il-parametri adotatti bi qbil reċiproku u mad-dispożizzjonijiet amministrattivi stabbiliti għal dan il-għan. L-awtorizzazzjonijiet għas-sajd esploratorju għandhom jingħataw għal perjodu massimu ta’ sitt xhur. Fil-każ li l-Partijiet jikkonkludu li l-vjaġġi ta' sajd esploratorju jkunu taw riżultati pożittivi, il-Gvern tal-Możambik jista' jalloka opportunitajiet ġodda ta’ sajd għal speċijiet ġodda sa l-iskadenza tal-Protokoll. Il-kontribuzzjoni finanzjarja msemmija fl-Artikolu 2(1) għandha tiżdied skond dan. Artikolu 6Sospensjoni fil-każ ta' ċirkostanzi serji 1. Fil-każ li ċirkostanzi serji, minbarra fenomeni naturali, ma jippermettux l-eżerċizzju ta' l-attivitajiet fl-ilmijiet tal-Możambik, il-Komunità Ewropea tista' tissospendi l-ħlas tal-kontribuzzjoni finanzjarja pprovduta fl-Artikolu 2(1). Id-deċiżjoni dwar is-sospensjoni għandha tittieħed wara konsultazzjonijiet bejn iż-żewġ Partijiet fi żmien xahrejn mid-data tat-talba magħmula minn waħda mill-Partijiet, u bil-kundizzjoni li l-Komunità Ewropea tkun ħallset kompletament kwalunkwe ammont dovut fil-mument tas-sospensjoni. 2. Il-ħlas tal-kontribuzzjoni finanzjarja għandu jitkompla malli l-Partijiet jistabbilixxu, wara konsultazzjonijiet u bi qbil komuni li ċ-ċirkonstanzi li taw lok għall-waqfien ta' l-attivitajiet tas-sajd m'għadhomx preżenti u/jew is-sitwazzjoni tkun tali li tippermetti li l-attivitajiet tas-sajd jerġgħu jibdew. 3. Malli tiskadi s-sospensjoni, il-Partijiet għandhom jaqblu dwar iċ-ċirkostanzi li fihom il-bastimenti tal-Komunità jistgħu jerġgħu jibdew jistadu. Artikolu 7Il-promozzjoni ta' sajd responsabbli fl-ilmijiet tal-Możambik 1. Mija fil-mija tal-kontribuzzjoni finanzjarja msemmija fl-Artikolu 2 għandha tiġi użata sabiex tappoġġja l-implimentazzjoni tal-politika settorjali tas-sajd imfassla mill-Gvern tal-Możambik. Il-Możambik għandu jkun responsabbli għall-ġestjoni ta' l-ammont korrispondenti, abbażi ta' l-għanijiet identifikati bi qbil reċiproku bejn il-Partijiet u skond il-programmar annwali u multijannwali. 2. Għall-finijiet ta' l-implimentazzjoni tal-paragrafu preċedenti, malli dan il-Protokoll jidħol fis-seħħ u sa mhux aktar tard minn tliet xhur wara dik id-data, il-Komunità u l-Możambik għandhom jaqblu, fi ħdan il-Kumitat Konġunt li hemm ipprovdut għalih fl-Artikolu 9 tal-Ftehim, dwar programm settorjali multijannwali u r-regoli dettaljati li jkopru, b'mod partikolari: (a) il-linji ta' gwida annwali u multijannwali għall-użu tal-perċentwal tal-kontribuzzjoni finanzjarja msemmija fil-paragrafu 1 u l-ammonti speċifiċi li jittieħdu minnhom għat-twettiq ta' l-inizjattivi fl-2007; (b) l-għanijiet li jridu jintlaħqu, kemm annwali kif ukoll multijannwali, sabiex jitrawwem sajd sostenibbli u responsabbli, filwaqt li jitqiesu l-prijoritajiet li esprima l-Możambik fi ħdan il-politika nazzjonali tas-sajd u ta' politiki oħra konnessi jew li għandhom impatt fuq il-promozzjoni tas-sajd responsabbli u sostenibbli; b'mod partikolari f'dak li jirrigwarda t-titjib tal-kundizzjonijiet tas-saħħa fil-produzzjoni tal-prodotti tas-sajd u t-tisħiħ tal-kapaċità ta' monitoraġġ ta' l-awtoritajiet kompetenti tal-Możambik; (c) il-kriterji u l-proċeduri għall-evalwazzjoni tar-riżultati miksuba kull sena. 3. Kull emenda proposta fil-programm settorjali multijannwali jew fl-użu ta’ l-ammonti speċifiċi għall-inizjattivi li għandhom isiru fl-2007 għandha tkun approvata miż-żewġ Partijiet fi ħdan il-Kumitat Konġunt. 4. Kull sena, il-Możambik għandu jalloka s-sehem korrispondenti għall-perċentwal imsemmi fil-paragrafu 1, għall-implimentazzjoni tal-programm multijannwali. Għall-ewwel sena ta' applikazzjoni tal-Protokoll, dik l-allokazzjoni trid tiġi notifikata lill-Komunità malli l-programm settorjali multijannwali jiġi approvat fi ħdan il-Kumitat Konġunt. Għal kull sena sussegwenti li fiha jiġi applikat il-Protokoll, il-Możambik għandu jinnotifika lill-Komunità bl-allokazzjoni sa mhux aktar tard mill-1 ta' Settembru tas-sena ta' qabel. 5. Fil-każ li l-evalwazzjoni annwali tal-progress li jkun sar fl-implimentazzjoni tal-programm settorjali multijannwali tiġġustifika dan, il-Komunità Ewropea tkun tista’ titlob li jerġa’ jsir aġġustament tal-kontribuzzjoni finanzjarja msemmija fl-Artikolu 2(1) tal-Protokoll sabiex tadatta l-ammont effettiv tar-riżorsi finanzjarji allokati għall-implimentazzjoni tal-Programm għal dawn ir-riżultati. Artikolu 8It-tilwim – is-sospensjoni ta’ l-applikazzjoni tal-Protokoll 1. Kull nuqqas ta’ qbil bejn il-Partijiet dwar l-interpretazzjoni ta’ dan il-Protokoll jew dwar l-applikazzjoni tiegħu għandu jitressaq għall-konsultazzjoni bejn il-Partijiet fi ħdan il-Kumitat Konġunt li jipprovdi għalih l-Artikolu 9 tal-Ftehim, u jekk meħtieġ, għandha tissejjaħ laqgħa straordinarja sabiex tinstab soluzzjoni bonarja. 2. Meta s-soluzzjoni bonarja msemmija fil-paragrafu preċedenti ma tistax tintlaħaq, u mingħajr preġudizzju għall-Artikolu 9, l-applikazzjoni tal-Protokoll tista' tiġi sospiża fuq l-inizzjattiva ta' waħda mill-Partijiet jekk jitqies li n-nuqqas ta' qbil bejn il-Partijiet ikun serju. 3. Is-sospensjoni ta’ l-applikazzjoni tal-Protokoll tirrikjedi li l-Parti interessata tinnotifika l-intenzjoni tagħha bil-miktub għall-inqas tliet xhur qabel id-dħul fis-seħħ ta' din is-sospensjoni. 4. F’każ ta’ sospensjoni, il-Partijiet għandhom ikomplu bil-konsultazzjonijiet sabiex isibu soluzzjoni bonarja għad-diverġenzi ta' bejniethom. Malli tkun instabet soluzzjoni bonarja, il-Protokoll jibda japplika mill-ġdid u s-somma tal-kontribuzzjoni finanzjarja għandha titnaqqas b’mod proporzjonali u pro rata temporis skond it-tul ta’ żmien li matulu l-applikazzjoni tal-Protokoll kienet sospiża. Artikolu 9Is-sospensjoni ta’ l-applikazzjoni tal-Protokoll minħabba nuqqas ta’ ħlas Mingħajr preġudizzju għall-Artikolu 6, fil-każ li l-Komunità tonqos milli tagħmel il-ħlasijiet imsemmi fl-Artikolu 2, l-applikazzjoni ta’ dan il-Protokoll tista’ tiġi sospiża bil-kundizzjonijiet li ġejjin: (a) Jekk ma jsir l-ebda ħlas fil-perjodu pprovdut mill-Artikolu 2, paragrafu 5 ta' dan il-Protokoll, l-awtoritajiet rilevanti tal-Możambik għandhom jinnotifikaw lill-Kummissjoni Ewropea dwar in-nuqqas ta' ħlas. Din tgħaddi għall-verifiki meħtieġa u jekk ikun il-każ, tibgħat il-fondi sa mhux aktar tard minn 60 ġurnata tax-xogħol minn meta tirċievi n-notifika. (b) Jekk in-nuqqas ta' ħlas jiġi kkonfermat jew mhux ġustifikat kif suppost fil-perjodu speċifikat fil-paragrafu preċedenti, l-awtoritajiet rilevanti tal-Możambik għandhom ikunu intitolati jissospendu l-applikazzjoni ta' dan il-Protokoll. Huma għandhom jinformaw lill-Kummissjoni Ewropea b'azzjoni bħal din mill-ewwel. (c) L-applikazzjni tal-Protokoll għandha terġa' tibda malli jsir il-ħlas ikkonċernat. Artikolu 10Liġi nazzjonali Mingħajr preġudizzju għad-dispożizzjonijiet tal-Ftehim, dan il-Protokoll u l-Anness u l-Appendiċi tiegħu, l-attivitajiet tal-bastimenti Komunitarji li joperaw skond il-qafas ta' dan il-Protokoll u l-Anness u l-Appendiċi tiegħu għandhom ikunu rregolati mil-liġi applikabbli fil-Możambik. Artikolu 11Revoka L-Anness tal-Ftehim bejn il-Komunità Ewropea u r-Repubblika tal-Możambik dwar is-sajd 'il barra mill-kosta tal-Możambik b'dan huwa revokat u sostitwit bl-Anness ta' dan il-Protokoll. Artikolu 12Id-dħul fis-seħħ 7. Dan il-Protokoll bl-Anness tiegħu għandu jidħol fis-seħħ fid-data li fiha l-Partijiet jinnotifikaw lil xulxin bit-tlestija tal-proċeduri meħtieġa għal dan il-għan. 8. Dan il-Protokoll u l-Anness u l-Appendiċi tiegħu għandhom japplikaw mill-1 ta' Jannar 2007. ANNESS KUNDIZZJONIJIET LI JIRREGOLAW ATTIVITAJIET TAS-SAJD MINN BASTIMENTI KOMUNITARJI FIŻ-ŻONA TAS-SAJD TAL-MOŻAMBIK Kapitolu I – L-applikazzjoni għal-liċenzji u l-ħruġ tal-liċenzji tas-sajd Taqsima 1 Ħruġ tal-liċenzji 1. Huma biss il-bastimenti eliġibbli li jistgħu jiksbu liċenzja biex jistadu fiż-żona tas-sajd tal-Możambik taħt il-Protokoll li jistabbilixxi, għall-perjodu mill-1 ta' Jannar 2007 sal-31 ta' Diċembru 2011, l-opportunitajiet ta' sajd u l-kontribuzzjoni finanzjarja pprovduti fil-Ftehim ta' Sħubija dwar is-Sajd bejn il-Komunità Ewropea u r-Repubblika tal-Możambik. 2. Sabiex bastiment ikun eliġibbli, la l-proprjetarju, la l-kaptan u lanqas il-bastiment innifsu ma jistgħu jkunu pprojbiti milli jistadu fil-Możambik. Huma jrid ikollhom kollox f'postu fir-rigward ta' l-awtoritajiet tal-Możambik fis-sens li jridu jkunu ssodisfaw l-obbligi preċedenti li jirriżultaw mill-attivitajiet ta' sajd tagħhom fil-Możambik skond il-ftehimiet dwar is-sajd konklużi mal-Komunità. 3. Kull bastiment tal-Komunità li japplika għal liċenzja tas-sajd jista’ jiġi rrappreżentat minn aġent li jgħix fil-Możambik. L-isem u l-indirizz ta’ dan l-aġent għandhom ikunu mehmuża ma' l-applikazzjoni tal-liċenzja tas-sajd. 4. L-awtoritajiet rilevanti tal-Komunità għandhom iressqu talba lill-Ministeru responsabbli għas-sajd fil-Możambik, applikazzjoni għal kull bastiment li jkun jixtieq jistad skond dan il-Ftehim, mill-inqas 15-il jum qabel il-bidu tal-perjodu ta' validità mitlub. 5. L-applikazzjonijiet għandhom jiġu ppreżentati lill-Ministeru responsabbli għas-sajd skond l-eżempju mogħti fl-Appendiċi I. 6. L-applikazzjonijiet kollha għal liċenzja tas-sajd għandu jkollhom magħhom id-dokumenti li ġejjin: - irċevuta tal-ħlas tat-tariffa għall-perjodu ta' validità tal-liċenzja; - ma' l-ewwel applikazzjoni skond il-Protokoll, ritratt reċenti bil-kulur fejn jidher il-bastiment mill-ġenb fil-qagħda attwali tiegħu; dan ir-ritratt ma għandux ikun izgħar minn 15 ċm b’10 ċm. - iċ-ċertifikat li l-bastiment huwa tajjeb għat-tbaħħir - iċ-ċertifikat tar-reġistrazzjoni tal-bastiment - iċ-ċertifikat tal-konformità tas-saħħa tal-bastiment, maħruġ mill-awtorità kompetenti tal-Komunità. 7. Il-ħlas ta' l-ammont dovut għall-liċenzja għandu jsir fil-kont indikat mill-awtoritajiet tal- Możambik skond l-Artikolu 2(7) tal-protokoll. 8. Huwa għandu jinkudi t-taxxi lokali u nazzjonali kollha bl-eċċezzjoni ta' taxxi tal-port, it-taxxa għat-trasbord u tariffi għall-forniment ta' servizzi. 9 Il-liċenzji għall-bastimenti kollha għandhom jinħarġu lis-sidien tal-bastimenti jew lir-rappreżentanti tagħhom permezz tad-Delegazzjoni tal-Kummissjoni Ewropea fil-Możambik fi żmien 15-il jum minn meta l-Ministeru responsabbli għas-sajd fil-Możambik jirċievi d-dokumentazzjoni kollha msemmija fil-punt 6 hawn fuq. Wara li tinħareġ il-liċenzja għas-sajd, l-awtoritajiet tal-Możambik għandhom jibgħatu immedjatament kopja tagħha lis-sid tal-bastiment u r-rappreżentant tiegħu/tagħha b'mezzi adegwati tal-komunikazzjoni (feks, posta elettronika, eċċ.). Kopja tal-liċenzja tas-sajd tinżamm abbord il-bastiment bħala prova ta' l-awtorizzazzjoni tas-sajd skond dan il-Ftehim. L-awtoritajiet responsabbli għall-kontroll għandhom jiġu mgħarrfa immedjatament bil-ħruġ tal-liċenza. 10. Meta, fil-waqt ta' l-iffirmar, id-Delegazzjoni tal-Kummissjoni Ewropea tkun magħluqa, il-liċenzja tas-sajd tista' tingħata lill-aġent tal-bastiment, flimkien ma' kopja għad-delegazzjoni. 11. Il-liċenzja tinħareġ f’isem bastiment partikolari u m’hijiex trasferibbli. Madankollu, fuq talba tal-Komunità Ewropea u f’każ ta’ force majeure ippruvata, il-liċenzja tas-sajd ta’ bastiment għandha tiġi sostitwita b’liċenzja tas-sajd ġdida f’isem bastiment ieħor ta’ l-istess kategorija ta' l-ewwel bastiment mingħajr ma jkollha titħallas tariffa oħra. F’dan il-każ, il-kalkolu tal-livell tal-qabdiet biex jiġi ddeterminat jekk għandux isir ħlas addizzjonali għandu jqis it-total tal-qabdiet kollha taż-żewġ bastimenti. 12. Is-sid ta' l-ewwel bastiment, jew ir-rappreżentant tiegħu/tagħha, għandu jagħti lura l-liċenzja annullata lill-Ministeru responsabbli għas-sajd fil-Możambik, permezz tad-Delegazzjoni tal-Kummissjoni Ewropea. 13. Id-data tad-dħul fis-seħħ tal-liċenzja l-ġdida hija d-data indikata fiha. Id-Delegazzjoni tal-Komunità Ewropea fil-Możambik għandha tiġi mgħarrfa dwar it-trasferiment tal-liċenzja tas-sajd. 14. Il-liċenzja għandha dejjem tinżamm abbord mingħajr preġudizzju għad-dispożizzjonijiet tal-punt 2 tal-Kapitolu VIII ta’ dan l-Anness. Taqsima 2 Il-kundizzjonijiet tal-liċenzja – ħlasijiet u ħlasijiet bil-quddiem 1. Il-liċenzi tas-sajd għandhom ikunu validi għal perjodu ta' mhux aktar minn sena, mill-1 ta' Jannar sa mhux aktar tard mill-31 ta' Diċembru ta' kull sena. Huma jistgħu jiġġeddu. 2. It-tariffa għandha tkun ta' EUR 35 għal kull tunnellata maqbuda fiż-żoni tas-sajd tal-Możambik. 3. Il-liċenzji tas-sajd jinħarġu wara li jitħallsu l-ammonti stabbiliti li ġejjin lill-awtoritajiet nazzjonali kompetenti: - EUR 4 200 għal kull bastiment għall-qbid tat-tonn bit-tartarun, li huma ekwivalenti għat-tariffi dovuti għal 120 tunnellata ta’ speċijiet li jpassu ħafna u speċijiet assoċjati magħhom maqbuda kull sena; - EUR 3 500 għal kull bastiment tas-sajd bil-konz tal-wiċċ ta' aktar minn 250 tunnellata grossa (GT), li huma ekwivalenti għat-tariffi dovuti għal 100 tunnellata ta’ speċijiet li jpassu ħafna u speċijiet assoċjati magħhom maqbuda kull sena; - EUR 1 680 għal kull bastiment tas-sajd bil-konz tal-wiċċ ta' inqasminn 250 tunnellata grossa (GT), li huma ekwivalenti għat-tariffi dovuti għal 48 tunnellata ta’ speċijiet li jpassu ħafna u speċijiet assoċjati magħhom maqbuda kull sena. 4. Id-dikjarazzjoni finali ta' l-ammonti dovuti fuq bażi annwali għandu jiġi deċiż mill-Kummissjoni Ewropea sa mhux aktar tard mill-31 ta' Lulju tas-sena n+1, abbażi tad-dikjarazzjonijiet dwar il-qabdiet magħmula minn kull sid ta' bastiment u konfermati mill-istituti xjentifiċi kompetenti biex jivverifikaw l-informazzjoni dwar il-qabdiet fl-Istati Membri, bħalma huma l-IRD (Institut de Recherche pour le Développement), l-IEO (Instituto Español de Oceanografia), l-IPIMAR (Instituto Português de Investigaçao Maritima), mill-intermedjarju tad-Delegazzjoni tal-Kummissjoni Ewropea. 5. Din id-dikjarazzjoni għandha tintbagħat fl-istess ħin lill-Ministeru inkarigat mis-sajd tal-Możmbik u lis-sidien tal-bastimenti. 6. Kwalunkwe ħlas addizzjonali għandu jsir minn sid il-bastiment lill-awtoritajiet kompetenti tal-Możambik sat-30 ta' Awwissu tas-sena ta' wara lill-kont tal-bank speċifikat fil-punt 7 tat-Taqsima 1 ta' dan il-Kapitolu. 7. Madankollu, jekk il-kont finali jkun inqas mill-ammont tal-ħlas bil-quddiem imsemmi fil-punt 3 ta’ din it-Taqsima, is-sid ma jkunx jista’ jieħu lura l-bilanċ li jirriżulta. Kapitolu II – Iż-żoni tas-sajd 1. Il-bastimenti Komunitarji jistgħu jkunu involuti f'attivitajiet ta' sajd biss 'il barra minn 12-il mil nawtiku mil-linja ta' bażi skond iż-żona tas-sajd definita fl-Appendiċi 4. Kapitolu III – L-arranġamenti tar-rappurtaġġ dwar il-qabdiet 1. Għall-finijiet ta' dan l-Anness, it-tul ta' vjaġġ tas-sajd minn bastiment Komunitarju għandu jkun definit kif ġej: - il-żmien li jgħaddi bejn id-dħul u l-ħruġ miż-żona tas-sajd tal-Możambik, jew - iż-żmien li jgħaddi bejn id-dħul fiż-żona tas-sajd tal-Możambik u t-trasbord fil-port u/jew il-ħatt l-art fil-Możambik. 2. Il-bastimenti kollha awtorizzati biex jistadu fl-ilmijiet tal-Możambik fil-qafas tal-Ftehim għandhom jikkomunikaw il-qabdiet tagħhom lill-Ministeru responsabbli għas-sajd fil-Możambik sabiex l-awtoritajiet tal-Możambik ikunu jistgħu jivverifikaw il-kwantitajiet maqbuda, li għandhom jiġu vvalidati mill-istituti xjentifiċi kompetenti skond il-proċedura msemmija fil-punt 4 tat-Taqsima 2 tal-Kapitolu I ta’ dan l-Anness. Il-qabdiet għandhom ikunu nnotifikati kif ġej: 2.1 Matul perjodu ta' sena ta' validità tal-liċenzja, fis-sens tal-punt 1 tat-Taqsima 2 tal-Kapitolu 1 ta' l-Anness preżenti, id-dikjarazzjonijiet għandhom jindikaw il-qabdiet tal-bastiment għal kull vjaġġ. L-oriġinal tad-dikjarazzjonijiet għandu jintbagħat lill-ministeru responsabbli mis-sajd fil-Możambik, fuq mezz fiżiku, fi żmien 30 jum mill-aħħar vjaġġ magħmul matul il-perjodu. Fl-istess ħin, għandha tintbagħat kopja tiegħu bil-feks jew bil-posta elettronika lill-Istat Membru tal-bandiera u lill-Ministeru responsabbli għas-sajd fil-Możambik. 2.2 Il-bastimenti għandhom jiddikjaraw il-qabdiet tagħhom permezz tal-formola rilevanti li tinsab fil-ġurnal ta' abbord, skond l-eżempju mogħti fl-Appendiċi 2. Għall-perjodi li matulhom il-bastiment ma jkunx fiż-żona tas-sajd tal-Możambik, huwa marbut li jdaħħal nota fil-ġurnal ta' abbord: '''Il barra miż-żona tas-sajd tal-Możambik". 2.3 Il-formoli għandhom jimtlew b'ittri kbar, b'mod li jinqara faċilment u għandhom ikunu ffirmati mill-kaptan tal-bastiment jew mir-rappreżentant legali tiegħu/tagħha. 3. F’każ li ma jitħarsux id-dispożizzjonijiet ta’ dan il-Kapitolu, il-Gvern tal-Możambik jirriżerva d-dritt li jissospendi l-liċenzja tal-bastiment li kkommetta l-offiża sakemm jitlestew il-formalitajiet u tiġi applikata l-penali stabbilita fil-leġiżlazzjoni attwali tal-Możambik. Il-Kummissjoni Ewropea u l-Istat tal-bandiera għandhom jiġu infurmati b'dan. Kapitolu IV – It-trasbord u l-ħatt l-art Il-Partijiet għandhom jikkooperaw bl-għan li jtejbu l-possibbiltajiet ta' trasbord u ta' ħatt l-art fil-portijiet tal-Możambik. Kapitolu V – L-imbarkazzjoni tal-baħrin 1. Is-sidien tal-bastimenti jintrabtu li jimpjegaw, għall-istaġun tas-sajd tat-tonn fiż-żona tas-sajd tal-Możambik, għallinqas 20% tal-baħrin li joriġinaw minn pajjiż AKP, li minnhom, jekk ikun possibbli, għallinqas 40% jiġu mill-Możambik. 2. Is-sidien tal-bastimenti għandhom jimpenjaw irwieħhom biex itellgħu abbord baħrin supplimentari mill-pajjiżi AKP. 3. Id-Dikjarazzjoni ta’ l-Organizazzjoni Internazzjonali tax-Xogħol (ILO) dwar il-Prinċipji u d-Drittijiet Fundamentali tax-Xogħol, għandha tapplika fl-intier tagħha għall-baħrin li jittellgħu abbord bastimenti Komunitarji. Dan jirrigwarda b’mod partikolari l-libertà ta’ assoċjazzjoni u tar-rikonoxximent effettiv tad-dritt ta’ negozjar kollettiv tal-ħaddiema u ta' l-eliminazzjoni tad-diskriminazzjoni fir-rigward ta’ l-impjiegi u l-professjonijiet. 4. Il-kuntratti ta' xogħol tal-baħrin tal-Możambik għandhom jitħejjew skond il-punt 1 ta' dan il-Kapitlolu bejn ir-rappreżentant(i) ta' sid il-bastiment u l-baħrin u/jew it-trejdjunjins jew ir-rappreżentanti tagħhom. Għandha tintbagħat kopja ta' dawn il-kuntratti lill-firmatarji. Dawn il-kuntratti jiggarantixxu lill-baħrin il-benefiċċju tas-sistema tas-sigurtà soċjali applikabbli għalihom, li tinkludi assigurazzjoni f’każ ta’ mewt, mard u inċidenti. 5. Is-salarju tal-baħrin għandu jitħallas mis-sidien tal-bastimenti. Għandhom ikunu ffissati bi qbil reċiproku bejn is-sidien tal-bastimenti jew ir-rappreżentanti tagħhom u l-awtoritajiet tal-pajjiż AKP rilevanti qabel il-ħruġ tal-liċenzji tas-sajd. Madankollu, il-kundizzjonijiet tal-ħlas mogħtija lill-baħrin tal-Możambik ma jistgħux ikunu anqas minn dawk li japplikaw għall-ekwipaġġi tal-Możambik u fl-ebda ċirkostanzi m'għandhom ikunu anqas minn dawk stabbiliti skond l-istandards ta' l-ILO. Kapitolu VI – Il-miżuri tekniċi Il-bastimenti għandhom jikkonformaw mal-miżuri u r-rakkomandazzjonijiet adottati jew li jkunu se jiġu adottati minn organizzazzjonijiet reġjonali tas-sajd li l-Partijiet ikunu membri fihom, fir-rigward ta' metodi tas-sajd, speċifikazzjonijiet tekniċi, u l-miżuri tekniċi kollha l-oħra applikabbli għall-attivitajiet ta' sajd tagħhom. Kapitolu VII – L-osservaturi 1. Il-bastimenti awtorizzati jistadu fl-ilmijiet tal-Możambik skond il-Ftehim għandhom itellgħu abbord osservaturi maħtura mill-IOTC, u dan għandu jiġi kkomunikat minn qabel lill-awtoritajiet tal-Możambik. 2. Il-kundizzjonijiet għat-tlugħ abbord ta' l-osservatur għandhom jiġu maqbula bi ftehim komuni bejn is-sid tal-bastimenti jew ir-rappreżentant tiegħu u l-awtorità kompetenti. 3. Fi tmiem il-perjodu ta’ l-osservazzjoni u qabel ma jitlaq minn fuq il-bastiment, l-osservatur għandu jħejji rapport ta’ l-attivitajiet, li għandu jintbagħat lill-awtoritajiet kompetenti, u kopji tiegħu għandhom jintbagħtu lill-Amministrazzjoni tas-Sajd tal-Możambik u lill-kaptan tal-bastiment. Kapitolu VIII – Il-monitoraġġ 1. Id-dħul fiż-żona u l-ħruġ minnha 1.1 Il-bastimenti Komunitarji għandhom jinnotifikaw, għallinqas tliet sigħat minn qabel, lill-awtoritajiet kompetenti tal-Możambik responsabbli għall-monitoraġġ tas-sajd, bl-intenzjoni tagħhom li jidħlu fi jew jitilqu miż-żona tas-sajd tal-Możambik u jiddikjaraw il-kwantitajiet globali u l-ispeċijiet abbord. 1.2 Meta jinnotifika l-ħruġ tiegħu, kull bastiment għandu wkoll jagħti l-pożizzjoni tiegħu. Din l-informazzjoni għandha preferibbilment tiġi kkomunikata permezz tal-feks jew, għal bastimenti mhux mgħammra b'feks, permezz tar-radju jew bil-posta elettronika. 1.3 Bastimenti li jinqabdu jistadu mingħajr ma jkunu nnotifikaw id-dħul tagħhom jew li jinqabdu li jkunu ħarġu mingħajr notifika lill-amministrazzjoni tas-sajd tal-Możambik jitqiesu bħala bastimenti li jkunu kisru l-liġi. 1.4 Il-bastimenti għandhom jiġu mgħarrfa bin-numri tal-feks u tat-telefon u dwar l-indirizz ta' l- email meta tinħareġ il-liċenza tas-sajd. 2. Il-proċeduri ta' kontroll 2.1 L-awtoritajiet tal-Możambik jistgħu jippermettu li aġent jitla' abbord biex jispezzjona l-attivitajiet tas-sajd. 2.2 Il-kaptan tal-bastiment għandu jqiegħed il-mezzi kollha tal-komunikazzjoni għad-dispożizzjoni ta' l-aġent tal-monitoraġġ, jawtorizza l-aċċess għall-kompartimenti kollha tal-bastiment u jippermetti l-ġbir ta' kampjuni. 2.3 Il-kaptan tal-bastiment għandu jipprovdi l-ikel, l-akkomodazzjoni u l-assistenza medika bl-istess kundizzjonijiet bħallikieku għall-uffiċjali tal-bastiment. 2.4 Il-preżenza abbord ta’ dawn l-uffiċjali m'għandhiex teċċedi ż-żmien meħtieġ għat-twettiq tal-kompiti tagħhom. 2.5 Ladarba tkun tlestiet l-ispezzjoni, l-aġent għandu jħejji rapport, li kopja tiegħu tingħata lill-kaptan tal-bastiment. 3. Il-monitoraġġ bis-satellita 3.1 Il-bastimenti kollha Komunitarji li jistadu fil-qafas ta’ dan il-Ftehim ser ikunu sorveljati permezz tas-satellita skond id-dispożizzjonijiet ta' l-Appendiċi 3 – Protokoll VMS. 4. It-tlugħ abbord 4.1 L-awtoritajiet kompetenti tal-Możambik għandhom jinfurmaw lill-Istat tal-bandiera u lill-Kummissjoni Ewropea, fi żmien massimu ta’ 24 siegħa, b'kull tlugħ abbord u penali imposti fuq bastimenti Komunitarji fiż-żona tas-sajd tal-Możambik. 4.2 Fil-każ ta' tlugħ abbord fuq il-bastiment, dan ta' l-aħħar jista', fuq talba, jinħeles immedjatament jekk, fi żmien 72 siegħa, il-kaptan jew is-sid tal-bastiment iħallas garanzija li għandha tiġi stabbilita abbażi tal-leġiżlazzjoni rilevanti tal-Możambik. 4.3 Fil-każ ta' proċedura ta' ksur, għandha tintbagħad notifika dwar dan lid-Delegazzjoni tal-Kummissjoni Ewropea, lill-Istat tal-bandiera u lil sid il-bastiment b'rapport qasir taċ-ċirkostanzi u tar-raġunijiet li jwasslu għat-tlugħ abbord. 5. Avviż 5.1 Sid il-bastiment għandu jiffirma l-avviż imħejji mill-awtorità kompetenti tal-Możambik għall-inċident. 5.2 Din il-firma m'għandhiex tippreġudika d-drittijiet jew kwalunkwe difiża li jista' jagħmel il-kaptan għall-ksur allegat. Jekk jirrifjuta li jiffirma d-dokument, irid jagħti r-raġunijiet preċiżi għal dan u l-ispettur irid iniżżel ir-referenza "irrifjuta li jiffirma". 5.3 Jekk il-ksur allegat jitqies bħala wieħed serju skond il-liġi tal-Możambik, il-kaptan għandu jdaħħal il-bastiment fil-port indikat mill-awtoritajiet tal-Możambik. 6. Dikjarazzjonijiet 6.1 Wara l-avviż u l-d-dikjarazzjoni tat-tlugħ abbord ikunu tħejjew, il-korpi kompetenti għandhom jinnominaw uffiċjal investigattiv li għandu jinnotifika lit-transgressur allegat, lill-Kummissjoni Ewropea u lir-rappreżentant ta' l-Istat tal-bandiera biex ikunu jistgħu jagħmlu dikjarazzjonijiet jew jipprvodu evidenza favur tagħhom fid-data u l-ħin indikat minnhom. 7. Regolarizzar 7.1 Il-ftuħ tal-proċedura tal-ksur fil-qasam tas-sajd għandha tiġi deċiża fuq perjodu massimu ta' 35 jum mid-data tan-nomina ta' l-uffiċjal investigattiv rilevanti. Kulmeta l-kumplessità ta' proċedura ta' ksur fil-qasam tas-sajd tesiġi dan, id-data ta' skadenza speċifikata mill-paragrafu preċedenti tista' tittawwal darba b'perjodu ta' 30 jum ta' xogħol. 8. It-trażbord 8.1 Il-bastimenti Komunitarji kollha li jkunu jixtiequ jittrażbordaw il-qabdiet fil-portijiet tal-Możambik jew żoni tal-port għandhom jgħarrfu lill-awtoritajiet kompetenti tal-Możambik għallinqas minn 24 siegħa qabel u jistennew l-awtorizzazzjoni tagħhom. 8.2 Għall-finijiet tal-valutazzjoni ta' talba għat-trasbord, is-sidien ta' dawn il-bastimenti għandhom jindikaw: - il-port tat-trasbord, - il-post fejn l-operazzjoni tkun se sseħħ, flimkien mad-data u l-ħin tat-trasbord, - l-isem tal-bastiment tas-sajd jew ta' bastiment ieħor involut fit-trasbord, - it-tunnellaġġ skond l-ispeċi li jkunu se jiġu ttrasbordati, 8.3 It-trasbord jitqies bħala ħruġ mill-Możambik. Il-bastimenti għandhom jippreżentaw id-dikjarazzjonijiet tal-qabdiet lill-awtoritajiet kompetenti tal-Możambik u jinnotifikawhom bl-intenzjoni tagħhom li jkomplu jistadu inkella li joħorġu miż-żona tas-sajd tal-Możambik. 8.4 Kull operazzjoni ta’ trasbord tal-qabdiet li mhix imsemmija fil-punti indikati hawn fuq hija pprojbita fiż-żona tas-sajd tal-Możambik. Kull persuna li ma tħarisx din id-disposizzjoni għandha tkun suġġetta għall-penali stabbiliti fil-liġi tal-Możambik. 8.5 Il-kaptani tal-bastimenti tal-Komunità li huma involuti f’operazzjonijiet ta’ ħatt l-art u ta’ trażbord f’port tal-Możambik għandhom jippermettu u jiffaċilitaw l-ispezzjoni ta’ dawn l-operazzjonijiet mill-ispetturi tal-Możambik. Ladarba l-ispezzjoni u l-kontroll fil-port ikunu tlestew, rapport ta' spezzjoni għandu jinħareġ u kopja tiegħu għandha tingħata lill-kaptan tal-bastiment. APPENDIċI: 1. Formola ta' applikazzjoni għal liċenzja tas-sajd 2. Il-ġurnal ta’ abbord 3. Protokoll VMS 4. Il-koordinati taż-żona tas-sajd tal-Możambik Appendiċi 1 Eżempju ta' Formola ta' applikazzjoni għal liċenzja tas-sajd Għal operazzjonijiet tas-sajd industrijali, semi industrijali u oħrajn relatati (skond l-Artikolu 139) Recto REPÚBLICA DE MOÇAMBIQUE _________ MINISTERU TAS-SAJD APPLIKAZZJONI GĦAL-LIĊENZJA TAS-SAJD Li għandha timtela mill-applikant Isem sid-il-bastiment: L-indirizz: Kaxxa Postali: Telefown Feks Isem (1): Nru ID: Maħruġa fi (post): Valida sal-…………/............../............... Residenti fi: Talba għall-ħruġ ta' liċenzja tas-sajd: (2) Għall-operat fiż-żona ta': Ibbażat fil-port ta': Il-provinċja: L-irkaptu tas-sajd: Speċijiet li għandhom jinqabdu: Dettalji tal-bastiment (3) (4) 1. Isem Il-bandiera Nru ta' reġistrazzjoni 2. Il-port ta' reġistrazzjoni Is-sena ta' kostruzzjoni, Tarzna/Pajjiż 3. Tip tal-buq Kulur tal-ġnub Kulur tas-sovrastruttura 4. Dimensjonijiet (f'metri): Tul totali Wisa' Fond Tunnellaġġ gross tunnellata 5. Tagħmir elettroniku (6): Radju HF: Sond tar-Radju VHF: Sonar: Navigatur bis-satellita: Boxxla ġiroskopika: Radar 6. Sinjal tar-radju: 7. Magna ewlenija: Marka: Qawwa: HP 8. L-irkaptu tas-sajd: Għadd ta' vinċijiet: Il-Kapaċità: tunnellata Xbieki mkarkra mill-ġenb (6) Xbieki mkarkra minn wara (6) Għadd ta' rkapti | Verso 9. Dettalji ta' l-irkaptu tas-sajd Tul tal-lett: m 10: Preżervazzjoni tal-ħut (6) (7) Il-prodotti mlestija: Kamra għax-xogħol ta' tħejjija: IVA/LE Iffriżar. Iffriżar bi blast ta' arja: IVA/LE Kapaċità (tunnellati kuljum): Temp (°C): Plate freezing: IVA/LE Kapaċità (tunnellati kuljum): Temp (°C): F'kompartiment imkessaħ: IVA/LE Kapaċità (tunnellati kuljum): Temp (°C): Stiva mkessħa: Stiva 1: Kapaċità (tunnellati kuljum): Temp (°C): Stiva mkessħa: Stiva 2: Kapaċità (tunnellati kuljum): Temp (°C): Stiva mkessħa: Stiva 3: Kapaċità (tunnellati kuljum): Temp (°C): Tkessiħ; Silġ IVA/LE Kontenituri mkessħa IVA/LE Kapaċità (tunnellati) Stiva iżolata: IVA/LE Kapaċità (tunnellati) Stiva mkessħa: IVA/LE Kapaċità (tunnellati) Temp (°C): Ilma baħar imkessaħ: IVA/LE Kapaċità (tunnellati) Temp (°C): Faċilitajiet għaż-żamma ta' speċijiet ħajjin: IVA/LE Speċifika Ilma tax-xorb: m3 Apparat għat-tneħħija tal-melħ: IVA/LE Il-faċilitajiet sanitarji IVA/LE Numru Tagħmir għall-ipproċessar awżiljari: Graders IVA/LE Mwieżen: IVA/LE Apparat għat-tħin: IVA/LE Apparat għall-ħasil tal-ħut: IVA/LE Apparat għat-tisjir tal-ħut: IVA/LE Oħrajn: , Data u firma ta' l-applikant Għandha timtela mill-entità li toħroġ il-liċenzja tas-sajd Awtorizzazzjoni għall-ħruġ ta' liċenzja tas-sajd fil-.............../................../................ L-għadd ta’ liċenzji tas-sajd maħruġa: Validu sal: Kundizzjonijiet speċjali: , Firma: (1) Isem l-impriża/direttur, maniġer, eċċ.Name of enterprise/director, manager, etc. (2) Indika t-tip ta' sajd: industrijali, semi-industrijali, attivitatjiet ta' sajd relatati (3) Inkludi tliet negattivi bil-kulur li juru ġenb wieħed tal-bastiment (il-marki għandhom ikunu jistgħu jinqraw) (4) Kif indikat fl-att li jagħti titolu. (5) Indika l-materjal: azzar, injam jew fajber. (6) Immarka t-tweġiba xierqa b'salib. (7) Ehmeż dijagramma li tispjega l-proċess. | Appendiċi 2 IL-ĠURNAL ABBORD GĦAS-SAJD TAT-TONN | Bil-konz Lixka ħajja Purse Seine Xibka tat-tkarkir Oħrajn: | L-Istat tal-bandiera: ……………………………………………………………………........................... | Il-kapaċità – (TM): ……………………………………………........ | In-numru ta’ reġistrazzjoni: ………………………………………………………………................................... | Il-kaptan: ……………………………………………………….... | Sid il-bastiment: ………………………………………………………….......................... | L-għadd ta' membri ta' l-ekwipaġġ: ….…………………………………………………........................ | L-indirizz: ………………………………………………………………………….... | Data tar-rapport: ………………………………………………...... | L-awtur tar-Rapport: ……………………………………………. ………………………………………………................................. | Għadd ta’ jiem fuq il-baħar: | Għadd ta’ jiem ta’ sajd: Għadd ta’ kalati: | Vjaġġ tas-sajd Nru.: | Data | Rettangolu | Temperatura ta’ l-ilma fil-wiċċ (ºC) | Sforz tas-sajd Għadd ta’ snanar użati | Qabda | Lixka użata | 1 – Uża folja waħda fix-xahar, u linja waħda kuljum | 2 – "Jum" jirreferi għall-jum meta jiġi kalat il-konz. | 4 – L-aħħar linja – (il-piż tal-ħatt l-art) – għandha timtela biss ma’ tmiem kull vjaġġ Jeħtieġ li jiġi indikat il-piż reali fil-mument tal-ħatt. | 3 – Iż-żona tas-sajd tirreferi għall-pożizzjoni tal-bastiment Ikteb il-ħin fl-eqreb minuta u l-grad tal-latitudni u l-lonġitudni. Ara li tindika N/S u E/W | 5 – L-informazzjoni mniżżla hawnhekk tinżamm strettament kunfidenzjali. | Appendiċi 3 – Protokoll VMS li jistipula d-dispożizzjonijiet ta' sorveljanza bis-satellita tal-bastimenti tas-sajd Komunitarji li jistadu fiż-żona tas-sajd tal-Możambik 1. Id-dispożizzjonijiet ta' dan il-Protokoll jissuplimentaw il-Protokoll dwar l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija bejn il-Kommunità Ewropea u r-Repubblika tal-Możambik għall-perjodu mill-1 ta' Jannar 2007 sal 31 ta' Diċembru 2011 u japplikaw skond il-punt 5 tal-“Kapitolu VIII – Monitoraġġ” ta' l-Anness tiegħu. 2. Il-bastimenti kollha tas-sajd li jkollhom tul totali ta' aktar minn 15-il metru, u li jistadu fil-qafas tal-ftehim tas-sajd bejn il-Komunità Ewropea u l-Możambik, għandhom ikunu sorveljati permezz tas-satellita meta jkunu fiż-żona tas-sajd tal-Możambik. Għal raġunijiet ta’ monitoraġġ bis-satellita, il-koordinati (latitudni u lonġitudni) taż-żona tas-sajd tal-Możambik jidhru fl-Appendiċi 4. L-awtoritajiet tal-Możambik għandhom jgħaddu l-informazzjoni elettronikament fi gradi deċimali skond is-sistema WGS 84. 3. Il-Partijiet għandhom jaqsmu bejniethom informazzjoni dwar l-ispeċifikazzjonijiet għat-trażmissjoni elettronika tad- data bejn iċ-Ċentri tal-Kontroll tagħhom skond il-punti 5 u 7. Din l-informazzjoni għandha tinkludi, sa fejn ikun possibbli, l-ismijiet, in-numri tat-telefon, tat-teleks u tal-feks u l-indirizzi elettroniċi (Internet jew X.400) li jistgħu jintużaw għall-komunikazzjonijiet ġenerali bejn iċ-Ċentri ta' Kontroll. 4. Il-pożizzjoni tal-bastiment tiġi ddeterminata b’marġini ta’ żball inqas minn 500 metru u b’intervall ta’ kunfidenza ta’ 99%. 5. Meta bastiment li jkun qed jistad fil-qafas tal-Ftehim u li jkun immonitorjat permezz tas-satellita skond il-leġiżlazzjoni tal-Komunità jidħol fiż-żona tas-sajd tal-Możambik, ir-rapporti tal-pożizzjoni sussegwenti (identifikazzjoni tal-bastiment, lonġitudni, latitudni, rotta u veloċità) għandhom jiġu kkomunikati mill-ewwel miċ-Ċentru ta' Kontroll ta’ l-Istat ta’ tal-bandiera liċ-Ċentru ta' Monitoraġġ tas-Sajd tal-Możambik (FMC) kull sagħtejn. Dawn il-messaġġi jiġu identifikati bħala rapporti tal-pożizzjoni. 6. Il-messaġġi msemmija fil-punt 5 għandhom jintbagħtu bil-posta elettronika skond il-protokoll ta' sigurtà ta' l-internet ta' protokoll ta' sigurtà ieħor. Għandhom jintbagħtu fil-ħin reali skond il-format tat-Tabella II. 7. F’każ li l-apparat ta’ monitoraġġ kontinwu permezz tas-satellita installat abbord il-bastiment tas-sajd ikollu ħsara teknika jew jieqaf jaħdem, il-kaptan tal-bastiment għandu jibgħat l-informazzjoni speċifikata fil-punt 5 liċ-Ċentru ta' Kontroll ta’ l-Istat tal-bandiera u lill-FMC tal-Możambik f'ħin raġjonevoli. F’dawn iċ-ċirkostanzi, ikun meħtieġ li jintbagħat rapport tal-pożizzjoni globali kull disa' sigħat. Dan ir-rapport ta’ pożizzjoni globali se jinkludi r-rapporti tal-pożizzjoni hekk kif irreġistrati mill-kaptan tal-bastiment kull tliet sigħat skond ir-rekwiżiti stipulati fil-punt 5. Iċ-Ċentru ta' Kontroll ta’ l-Istat tal-bandiera għandu jibgħat dawn il-messaġġi lill-FMC tal-Możambik. It-tagħmir difettuż għandu jissewwa jew jiġi sostitwit fi żmien massimu ta’ tletin jum kalendarju. Ladarba jgħaddi dan it-terminu, il-bastiment ikkonċernat ikollu joħroġ miż-żona tas-sajd tal-Możambik. 8. Iċ-Ċentri ta' Kontroll ta’ l-Istati tal-bandiera għandhom jissorveljaw il-movimenti tal-bastimenti tagħhom fl-ilmijiet tal-Możambik. Fil-każ li l-monitoraġġ tal-bastimenti ma jsirx skond il-kundizzjonijiet stabbiliti, l-FMC tal-Możambik għandu jiġi informat b’dan malli dan isir magħruf, u l-proċedura prevista fil-punt 7 għandha tkun applikabbli. 9. Jekk l-FMC tal-Możambik jara li l-Istat tal-bandiera ma jkunx qed jibgħat l-informazzjoni speċifikata fil-punt 5, id-dipartimenti kompetenti tal-Kummissjoni Ewropea għandhom jiġu informati b’dan minnufih. 10. Id- data tal-monitoraġġ ikkomunikata lill-parti l-oħra, skond dawn id-dispożizzjonijiet hija maħsuba biss għall-użu mill-awtoritajiet tal-Możambik għall-kontroll u l-monitoraġġ tal-flotta tas-sajd Komuntarja skond il-Ftehim tas-Sajd bejn il-Komunità Ewropea u l-Możambik . Tali data ma tkun tista’ tiġi kkomunikata fl-ebda każ lil partijiet oħra. 11. L-elementi tas-softwer u l-materjal tat-tagħmir tas-sistema ta’ sorveljanza permezz tas-satellita għandhom ikunu affidabbli, ma jkunu jippermettu l-ebda falsifikazzjoni tal-pożizzjonijiet u ma jkunux jistgħu jiġu manipulati b’mod manwali. Is-sistema għandha tkun kompletament awtomatika u kapaċi topera f'kull ħin u indipendentement mill-kundizzjonijiet ambjentali u klimatiċi. M’huwiex permess li tinqered, issir ħsara, titwaqqaf milli taħdem jew ikun hemm interferenza fis-sistema ta’ sorveljanza permezz tas-satellita. Il-kaptan tal-bastiment għandu jiżgura li: - id- data ma titbiddel bl-ebda mod; - l-antenna jew l-antenni marbuta mat-tagħmir ta’ sorveljanza permezz tas-satellita ma tkunx/jkunux imxekkla; - il-provvista ta’ l-elettriku tat-tagħmir ta' sorveljanza permezz tas-satellita ma tkunx interrotta; kif ukoll - it-tagħmir tas-sorveljanza permezz tas-satellita ma jitneħħiex mill-bastiment. 12. Il-Partijiet jaqblu li, fuq talba, isir skambju ta’ l-informazzjoni li tikkonċerna t-tagħmir użat għas-sorveljanza permezz tas-satellita, sabiex ikun verifikat li kull tagħmir huwa kompatibbli bis-sħiħ ma’ l-eżiġenzi tal-parti l-oħra għall-finijiet ta’ dawn id-dispożizzjonijiet. 13. Kull tilwima dwar l-interpretazzjoni jew l-applikazzjoni ta’ dawn id-dispożizzjonijiet hija suġġetta għall-konsultazzjoni bejn il-Partijiet fi ħdan il-Kumitat Konġunt previst fl-Artikolu 9 tal-Ftehim. 14. Il-Partijiet jaqblu li jirrevedu, kif meħtieġ, dawn id-dispożizzjonijiet. IT-TRAŻMISSJONI TAL-MESSAĠĠI VMS LILL-MOŻAMBIK RAPPORT TAL-POŻIZZJONI Element tad-Data | Il-Kodiċi | Obbligatorju (O)/Fakultattiv (F) | Noti | Bidu tar-reġistrazzjoni | SR | O | Informazzjoni dwar is-sistema – jindika l-bidu tar-reġistrazzjoni | Destinatarju | AD | O | Informazzjoni dwar il-messaġġ – destinatarju. Kodiċi ISO Alpha 3 tal-pajjiż | Mittent: | MT | O | Informazzjoni dwar il-messaġġ – mittent. Kodiċi ISO Alpha 3 tal-pajjiż | L-Istat tal-bandiera | FS | F | Tip ta’ messaġġ | TM | O | Informazzjoni dwar il-messaġġ – tip ta’ messaġġ “POS” | Kodiċi tar-radju | RC | O | Informazzjoni dwar il-bastiment – kodiċi internazzjonali tar-radju tal-bastiment | Numru ta’ referenza intern għall-Parti kontraenti | IR | O | Numru uniku tal-Parti kontraenti (kodiċi ISO3 ta’ l-Istat tal-bandiera segwit min-numru) | Numru tar-reġistrazzjoni estern | XR | O | Informazzjoni dwar il-bastiment – in-numru li jidher fuq il-ġenb tal-bastiment | Il-latitudni espressa f'"numri deċimali" | LT | O | Informazzjoni dwar il-pożizzjoni tal-bastiment - il-pożizzjoni fi gradi, minuti u sekondi N/S DD.ddd (WGS-84) | Il-lonġitudni espressa f'"numri deċimali" | LG | M | Informazzjoni dwar il-pożizzjoni tal-bastiment – il-pożizzjoni fi gradi u minuti E/W DDD ddd (WGS-84) | Rotta | CO | O | Ir-rotta tal-bastiment fuq skala ta' 360° | Veloċità | SP | O | Il-veloċità tal-bastiment f'deċmi ta’ knots | Data | DA | O | Informazzjoni dwar il-pożizzjoni tal-bastiment – id-data tar-reġistrazzjoni tal-pożizzjoni TUC (SSSSXXJJ) | Ħin | TI | O | Informazzjoni dwar il-pożizzjoni tal-bastiment – il-ħin tar-reġistrazzjoni tal-pożizzjoni TUC (SSMM) | Tmiem tar-reġistrazzjoni | ER | O | Informazzjoni dwar is-sistema – tindika t-tmiem tar-reġistrazzjoni | Sett tal-Karattri: ISO 8859.1 It-trażmissjoni tad- data hija strutturata kif ġej: - linja mmejla doppja (//) u kodiċi li jimmarkaw il-bidu tal-messaġġ, - linja waħda mmejla (/) timmarka s-separazzjoni bejn il-kodiċi u d- data . Elementi ta' data fakultattiva għandhom jiddaħħlu bejn il-bidu u t-tmiem tar-reġistrazzjoni. IL-POŻIZZJONI TA’ L- FMC TAL-MOŻAMBIK Isem ta’ l-FMC: Tel. VMS: Feks VMS: Email VMS: Tel. DSPG: Feks DSPG: Indirizz IP: Dikjarazzjoni tad-dħul/ħruġ: Appendiċi 4 Iż-żona tas-sajd tal-Możambik Punti | Latitudni | Lonġitudni | Osservazzjonijiet | 1 | 26°50'S | 37°36'E | 2 | 26°00'S | 38°15'E | 3 | 25°10'S | 38°38'E | 4 | 24°45'S | 38°24'E | 5 | 22°42'S | 37°54'E | 6 | 21°34'S | 37°30'E | 7 | 20°03'S | 37°58'E | 8 | 16°38'S | 41°18'E | 9 | 15°40'S | 42°31'E | 10 | 11°50'S | 41°45'E | 11 | 10°26'S | 42°05'E | [1] ĠU […] […] p.[…] [2] ĠU L 345, 31.12.2003, p. 43. [3] ĠU L 73, 15. 3.2001, p.8.